CELEX: 32010R0156
Language: lv
Date: 2010-02-24 00:00:00
Title: Komisijas Regula (ES) Nr. 156/2010 ( 2010. gada 24. februāris ), ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu

25.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 48/11
            
         KOMISIJAS REGULA (ES) Nr. 156/2010
   (2010. gada 24. februāris),
   ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 7.e pantu saistībā ar 9. panta 1. punktu,
   tā kā:
   
               (1)
            
            
               Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots Komisijas noteiktais kvantitatīvais ierobežojums.
            
         
               (2)
            
            
               Minētie ierobežojumi ir noteikti Komisijas 2010. gada 3. februāra Regulā (EK) Nr. 94/2010, ar ko nosaka papildu kvantitatīvo ierobežojumu ārpuskvotas cukura eksportam 2009./2010. tirdzniecības gadā (3).
            
         
               (3)
            
            
               Cukura daudzumi, uz kuriem attiecas eksporta licenču pieteikumi, pārsniedz Regulā (EK) Nr. 94/2010 noteikto kvantitatīvo ierobežojumu. Tāpēc jānosaka piešķiramā daudzuma ierobežojuma koeficients daudzumiem, uz kuriem attiecas no 2010. gada 15. februāra līdz 2010. gada 19. februārim iesniegtie pieteikumi. Tāpēc visi pēc 2010. gada 22. februāra iesniegtie cukura eksporta licenču pieteikumi ir jānoraida un eksporta licenču pieteikumu pieņemšana jāpārtrauc,
            
         IR PIEŅĒMUSI ŠO REGULU.
   1. pants
   1.   Eksporta licences attiecībā uz ārpuskvotas cukuru, par ko pieteikumi iesniegti no 2010. gada 15. februāra līdz 2010. gada 19. februārim, izdod par pieteikumos norādītajiem daudzumiem, reizinot ar piešķiramā daudzuma ierobežojuma koeficientu 38,647912 %.
   2.   Ar šo tiek noraidīti ārpuskvotas cukura eksporta licenču pieteikumi, kas iesniegti 2010. gada 22., 23., 24., 25. un 26. februārī.
   3.   Ārpuskvotas cukura eksporta licenču pieteikumu pieņemšanu pārtrauc uz laiku no 2010. gada 1. marta līdz 2010. gada 30. septembrim.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 24. februārī
      
         
            Komisijas vārdā, priekšsēdētāja vārdā –
         
            lauksaimniecības un lauku attīstības ģenerāldirektors
         
         Jean-Luc DEMARTY
      
   
   
      (1)  OV L 299, 16.11.2007., 1. lpp.
   
      (2)  OV L 178, 1.7.2006., 24. lpp.
   
      (3)  OV L 32, 4.2.2010., 2. lpp.